CELEX: C2005/093/24
Language: fi
Date: 2005-04-16 00:00:00
Title: Asia C-60/05: Tribunale Amministrativo Regionale per la Lombardian 14.12.2004 tekemällään päätöksellä esittämä ennakkoratkaisupyyntö asiassa WWF Italia ym. vastaan Regione Lombardia, väliintulijana Associazione migratoristi italiani

16.4.2005   
            
            
               FI
            
            
               Euroopan unionin virallinen lehti
            
            
               C 93/13
            
         Tribunale Amministrativo Regionale per la Lombardian 14.12.2004 tekemällään päätöksellä esittämä ennakkoratkaisupyyntö asiassa WWF Italia ym. vastaan Regione Lombardia, väliintulijana Associazione migratoristi italiani
   (Asia C-60/05)
   (2005/C 93/24)
   Oikeudenkäyntikieli: italia
   Tribunale Amministrativo Regionale per la Lombardia on pyytänyt 14.12.2004 tekemällään päätöksellä, joka on saapunut yhteisöjen tuomioistuimeen 10.2.2005, Euroopan yhteisöjen tuomioistuimelta ennakkoratkaisua asiassa WWF Italia ym. vastaan Regione Lombardia, väliintulijana Associazione migratoristi italiani, seuraaviin kysymyksiin:
   
               1)
            
            
               Onko direktiiviä 79/409/EY (1) tulkittava siten, että jäsenvaltioiden on valtiollisissa ja alueellisissa säännöksissä järjestetyn sisäisen toimivallanjaon mukaisesti annettava kyseisen direktiivin täytäntöönpanoa koskevat säännökset, joissa otetaan huomioon kaikki tilanteet, joita on direktiivin nojalla suojeltava, erityisesti siten, että taataan, ettei metsästyskiellosta poikettaessa ylitetä direktiivin 9 artiklan 1 kohdan c alakohdassa säädettyä edellytetystä pienistä määristä?
            
         
               2)
            
            
               Onko direktiiviä 79/409/EY tulkittava, erityisesti metsästyskiellosta tehdyn poikkeuksen määrien osalta siten, että kansallisessa täytäntöönpanosäännöksessä on viitattava määritettyyn tai määritettävissä olevaan parametriin, jonka vahvistaa hyväksynnän saanut tekninen elin, siten, että metsästyskiellosta poikettaessa vahvistetaan objektiivisesti kansallinen tai alueellinen määrä, jota ei saa ylittää, ja jossa otetaan huomioon mahdolliset erilaiset ympäristöolot?
            
         
               3)
            
            
               Muodostaako lain nro 157/92 19 a §:n säännös, jossa tällaisen parametrin määrittämiseksi vaaditaan INFS:n lausunto – joka ei ole sitova – mutta jossa ei kuitenkaan säädetä alueiden välisestä yhteistoimintamenettelystä, jossa vahvistettaisiin sitovasti kunkin lajin osalta metsästyskiellosta tehtävän poikkeuksen enimmäismäärä, jonka on oltava kansallisella tasolla ”pieni määrä”, asianmukaisen tulkinnan direktiivistä 79/409/EY?
            
         
               4)
            
            
               Onko menettely sen valvomiseksi, että lain nro 157/92 19 a §:ssä säädetyt poikkeukset metsästyskiellosta ovat yhteensopivia yhteisön säännösten kanssa, ja jota edeltää virallista kehotusta koskeva vaihe ja johon liittyy näin ollen teknisiä määräaikoja, jotka ovat tarpeen myös toimien toteuttamista ja julkaisemista varten, ja jonka aikana se lyhyt aika, jonka kuluessa kyseinen metsästys on sallittua, kuluu jo, soveltuva keino direktiivin 79/409/EY tehokkaan soveltamisen takaamiseksi?
            
         
      (1)  EYVL L 103, 25.4.1979, s. 1.